  Анжелика Тихонова корреспондент 5-9 южтолэзе Удмуртиысь кун циркын Цирк устолыкъя 13-тӥ калыккуспо фестиваль ортчоз. Туэ со Удмуртилэн кунлыкезлы 100 ар тырмонлы сӥземын луоз. Со сярысь элькун тӧролэн но кивалтэтлэн пресс-службазы ивортэ. Фестивале Колумбиысь, Франциысь, Эфиопиысь, Украинаысь, Финляндиысь, Испаниысь, Аргентинаысь, Германиысь но Россиысь пыриськисьёсты возьмало Артистъёс аспӧртэм номеръёссэс, тужгес но секыт трюкъёссэс возьматозы. Пӧлазы тодмоосыз но, али ӝужась кизилиос но луозы. 13-тӥ фестиваль Гиннесслэн рекордъёсъя книгаяз пыртымон трос адямиен номеръёсын узыр луоз Артистъёслэсь номеръёссэс тодмо, нимо-дано куноос дунъялозы: жюрилэн вошъяськисьтэм тӧроез Дмитрий Иванов (Россия); Сен-Поль-ле-Дакс карын цирк фестивальлэн тӧроез Брюно Лалой (Франция); Грандезза Интертэйнмент компанилэн кивалтӥсез Марко Биасини (Германия); Жирона карын «Золотой Слон» Калыккуспо цирк фестивальлэн тӧроез Женис Матабош (Испания); Москваысь Никулин нимо цирклэн фестивалезлэн кивалтӥсез, Юрий Никулинлэн нунокез Максим Никулин (покчиез) но мукетъёсыз. Со сяна нылпиослэн жюризы но ужалоз, отчы сизьым пиналъёс пыриськозы. Удмуртилы 100 ар тырмон аре фестиваль цирк арена сьӧры потоз. 4-тӥ южтолэзе, «Петровский» вузкарон центрын зэмос цирк шулдыръяськон ортчоз. Тегъёс: Мерлык Лулчеберет Ижкар Цирк Удмуртия фестиваль 100ар  